198 
Acipenserino genere excepto , Salmones quoque et Cyprini stato quo- 
dam anni tempore 'e mari adscendunt fluvios', ut in vadis dulcioris aquae 
tranquillis ac calidioribus ovula deponant ac prolem educent; post ab~ 
solutam hancce genituram notas repetunt maris latebras, nisi insidiis 
piscatorum ab hoc reditu coerceantur. 
Nil fere constat de piscatura in Aralensi lacu, extra limites rossicos 
sito et a Kirgisis, Turcomanis atque Chivensibus obsesso; nihil de pisci- 
bus lacus ; eum tamen iis abundare probabile est. 
Post caspium mare quoque nigrum et Maeotis lacus celebrantur pis- 
cium insolita vi; centum et quod excurrit species laudantur ab incolis 
edules nec non insignis speciminum copia. Propriae huic mari Mugiles, 
Encrasicholi, Scombri, Sypteri, Xiphiae, Labri, Spari, Mulli, Scor- 
paenae, Sciaenae, Cotti, Triglae, Callionymi, Trachini, Biennii, Se- 
rani, Uranoscopi, Corvini, Umbrinae, Chromides, Sargi, Pagelli, Sma- 
res , Pelamyes, Lophii, Crenilabri, Lepadogastri, Rhombi, Platessae, Be- 
lonae, Rajae, Squali et tot alii e Cyprinorum, Clupearum, Salmonum, 
Gobiorum numerosa grege ; in Maeotide piscantur Acipenseres , Siluri, 
Carpiones , Bramae , aliique Cyprini , Percae et Luciopercae. Ad littus 
ejus occidentale septentrionem versus nobilissima exercetur piscatura ad 
Mariopolin, praesertim ad Berdiinsk; pisces ibi passim immani prove- 
niunt copia , ita ut praeterlapsa aestate una nocte 500000 Vimbarum et 
tribus insequentibus 700000 captae sint. Utraque etiam urbs centrale 
mercaturae piscinae forum constituit , unde aestivo tempore centeni pas- 
sim currus piscibus onerati, hos per varias Rossiae australis provincias 
transvehunt. Extra fines Rossicos pontici Acipenseres et maeotici non 
divenduntur ; husones enim , in utroque hoc mari capti , multo pinguiores 
Caspiis, citius quoque iis corrumpuntur, quocirca salita ovula acipen- 
serina apud exteros prostantia e caspiis veniunt , eorumque quotannis fere 
